زون پیدمونتی زونی هئ هئن و اوروپایی د لشک رومی که د ولات ایتالیا نفوسی د حدود دو میلیون آئم دش قسه می کن. بیشتر زون شناسیا ای زوننه کلا جگا دونن اما د ایتالیا کوششت وه ینه که د عنوان گویشتی د ایتالیایی مطرئ بوئه. آئمیا فره ای د قسه کننه یا ای زون د فرانسه آرژانتین و اروگوئه مالکنون کردنه. ای زون د قرن دوازدئم و شلک نیسنی در اوما و نیسمون پیدمونتی د حدود قرن هجژدئم زایشتی رشت ورتیه گری داشت. د پیدمونت ایتالیا کوششتیا فره ای سی جاونن ای زون انجوم بی که د بن بست رسست.پارلمان ولات نشینی پیدمونت زون پیدمونتی نه زون جاونه و کاروردی خوش گوت و حاستار درس دئن وه ای زون د مدرسیا بی. ارچی ایتالیا ای مشگل نه وه ور تیه نگرت اما د ایسنی د سطح محدودی د مدرسیا آموزشت دئه بوئه. همچنو دولت ایتالیا طرح پئشنادی خلک نه سی یه که ای زون یه گل د زونیا جاونه المپیک زمسونی ۲۰۰۶ تورین بوئه، ردش کرد.